b"\n_START_ARTICLE_\nGrad Valentino\n_START_SECTION_\nZgodovina\n_START_PARAGRAPH_\nVojvoda Emmanuel Philibert Savojski je po nasvetu Andrea Palladie kupil starej\xc5\xa1i grad. Ime Valentino je prvi\xc4\x8d omenjeno leta 1275, se zdi, da izhaja od svetnika imenovanega Valentin, \xc4\x8digar relikvije so \xc4\x8dastili v cerkvi, ki je stala v bli\xc5\xbeini._NEWLINE_Sedanja struktura je pripadala princesi Kristini Mariji Francoski (1606-1663), \xc5\xbeeni Viktorja Amadeusa I., ki je \xc5\xbeivela tukaj od 1630. Arhitekt Carlo di Cstellamonte je bistveno obnovil zgradbo, s pomo\xc4\x8djo svojega sina Amadea. Dela se je za\xc4\x8dela okoli 1633 in so trajala do leta 1660._NEWLINE_Ima obliko podkve, s \xc5\xa1tirimi okroglimi stolpi na vsakem vogalu in \xc5\xa1iroko notranje dvori\xc5\xa1\xc4\x8de z marmornim tlakom. Strehe z dvema podstre\xc5\xa1nima eta\xc5\xbeama so obi\xc4\x8dajne za slog transalpino (tj. francoski slog) in tak arhitekturni slog odseva okus mlade princese. Na fasadi je velik grb dru\xc5\xbeine Savojcev._NEWLINE_Manj\xc5\xa1e spremembe so bile narejene v za\xc4\x8detku devetnajstega stoletja; v tem \xc4\x8dasu so francoski vojaki odnesli tudi veliko pohi\xc5\xa1tva. V naslednji polovici stoletja je bila pala\xc4\x8da bolj ali manj opu\xc5\xa1\xc4\x8dena in zapadla v slabo stanje. Freske in frizi v notranjosti so se ve\xc4\x8dinoma ohranili v svojem zgodovinskem stanju iz 17. stoletja. Prenove so bile izvedene leta 1860, ko je bila zgradba izbrana za sede\xc5\xbe Tehni\xc4\x8dne fakultete v Torinu. Dodatno je bila obnovljena v zadnjih letih. 12. maja 2007 je bila osrednja Sala dello Zodiaco (Zodiakova dvorana) ponovno odprta s stropno fresko, ki predstavlja poosebljenje reke Pad, z atributi morskega boga._NEWLINE_Danes je grad osrednja stavba Fakultete za arhitekturo Politehni\xc4\x8dne univerze v Torinu._NEWLINE_V 55-hektarov velikem Parco del Valentino, priljubljenem mestu Torin\xc4\x8danov, ki le\xc5\xbei vzdol\xc5\xbe brega reke Pad, je Orto Botanico dell'Universit\xc3\xa0 di Torino, zgodovinski botani\xc4\x8dni vrt in srednjeve\xc5\xa1ko naselje z vite\xc5\xa1kim gradom izdelan 1884._NEWLINE_Zaradi trenutnih gradbenih del naj bi bil grad Valentino za javnost znova odprt \xc5\xa1ele v letu 2017."